Suzanne Packer

Actores o Gymraes yw Suzanne Packer (ganwyd Suzanne Jackson; 20 Tachwedd 1962) sy'n fwyaf adnabyddus am chwarae rôl Tess Bateman yn y gyfres deledu Casualty o fis Medi 2003 hyd at Awst 2015.  Dychwelodd i'r sioe fel gwestai ar gyfer penodau'r 30fed pen-blwydd.  Mae hi bellach yn dysgu mewn nifer o ysgolion yng Nghymru.
280px|bawd|Packer yn cyflwyno Gwobrau Dewi Sant ar ran Llywodraeth Cymru yn 2015

 Bywyd cynnar 
Mae Suzanne yn ferch i rieni a ymfudodd o Jamaica i'r Fenni, ac roedd ei mam yn gweithio fel nyrs. Hi yw chwaer hynaf yr athletwr Olympaidd Colin Jackson.  Tra'n astudio yn Ysgol Uwchradd Llanedeyrn yng Nghaerdydd, roedd eisoes yn dangos diddordeb mewn actio, gan chwarae'r rhan flaen mewn dramâu ysgol, gan gynnwys Oklahoma a The King and I .

 Gyrfa 
Mynychodd Suzanne Theatr Genedlaethol Ieuenctid Cymru cyn ennill BA mewn theatr a drama ym Mhrifysgol Warwick. Yna hyfforddodd yn Academi Ddrama Webber Douglas yn Llundain.Hayward 1996, t. 193

Cychwynnodd ar yrfa actio yn gynnar yn y 1990au, ac roedd yn fwyaf adnabyddus am ei rôl fel Josie, gwraig Mick Johnson yn opera sebon Brookside ar Channel 4. Yna, astudiodd ar gyfer gradd mewn addysgu yng Ngholeg Goldsmiths, ac ar ôl graddio yn 1996, dysgodd ddrama yn Llundain.

Tra'n actio, cyfarfu a phriododd yr actor Americanaidd Jesse Newman. Symudodd y cwpl i Ddinas Efrog Newydd, lle bu'n dysgu drama ac actio, ac yn 2003 ganwyd eu mab Paris. Ar ôl yr enedigaeth, dechreuodd eu perthynas chwalu, a chytunodd y cwpl symud yn ôl i'r DU, ond penderfynodd Newman aros yn yr Unol Daleithiau yn ddiweddarach.  Ysgarodd y cwpl y flwyddyn ganlynol.

Wedi cyrraedd yn ôl yng Nghaerdydd gyda'i mab tri mis oed, cafodd glyweliad ar gyfer drama BBC Casualty. Tair wythnos yn ddiweddarach cychwynodd weithio fel Sister Tess Bateman, gan ymddangos yn gyntaf ar y sgrin o fis Medi 2003.  Ym mis Tachwedd 2006, gadawodd Martina Laird, oedd yn chwarae rhan Comfort, y gyfres, oedd yn golygu mai Suzanne oedd yr ail aelod hiraf o'r cast.

Ar 22 Awst 2015, gadawodd Casualty ar ôl chwarae cymeriad Tess am bron i 12 mlynedd i ddod yn aelod o gast Stella a Doctors .

Ymddangosodd Suzanne gyda'i brawd Colin ar y gyfres gyntaf o Pointless Celebrities ar 6 Gorffennaf 2011. Aethont allan yn y rownd gyntaf.

Ar 19 Mawrth 2017, ymddangosodd yn y ddrama drosedd Vera ar ITV fel 'ranger' Sophia yn y bennod "Natural Selection".

Ar 23 Chwefror 2018, ymddangosodd yn y gyfres ddiweddaraf o Death in Paradise.

Ar 18 Mawrth 2018, chwaraeodd rhan fach mewn pennod o Hold the Sunset.

Ar 4 Tachwedd 2018, chwaraeodd Eve Cicero yn mhennod o Doctor Who , "The Tsuranga Conundrum".

 Bywyd personol 
Mae Suzanne wedi ysgaru o'r actor Americanaidd Jesse Newman ac yn 2006 roedd yn byw yng Nghaerdydd gyda'u mab Paris.

 Ffilmyddiaeth 

 Teledu 
BlwyddynTeitlCymeriadCynhyrchiadNodiadau1990–2000BrooksideJosie Johnson/BrooksChannel 417 pennod.1992Crime StoryBarbara PilkingtonITV1 pennod : "All Good Friends"1994The LifeboatHelen MitchellAnhysbys1 pennod : "Shadow of Doubt"1995Grange HillMiss FosterBBC2 bennod: (cyfres 18, pennod 19), (cyfres18, pennod 20)Some Kind of LifeDr. JudsonAnhysbys1996Wales PlayhouseVeronicaBBC Wales1 pennod : "Strangers in the night"PorkpieTrishChannel 41 pennod : "Fatal Distraction"1997Tiger BayMarieAnhysbys4 pennod .1998Brothers and SistersSiobhan EtienneAnhysbys1999The BillKatherine AdamsITV1 pennod : "Treading Water"2000Dirty WorkRhiannonAnhysbys6 pennod .2002Third WatchDr. Sharon ReidNBCDrama drosedd Americanaidd. Pennod "The Greater Good"2003 – 2015, 2016CasualtyTess BatemanBBCGadawodd yn Awst 2015, ymddangosodd yn Rhifyn Pen-blwydd 30ain yn Awst 2016.
Cyfarwyddodd 1 pennod:

"Guilty Secrets" (2010)2004–2005Holby City2 bennod:
"Casualty @ Holby City: Part Two" (2004)

"Casualty @ Holby City: Deny thy father – Part 2" (2005)2005Casualty @ Holby City3 pennod:
"Crash and Burn" (2005)

"Teacher's Pet" (2005)

"Interactive: something we can do" (2005)2014Under Milk Wood (ffilm Pip Broughton 2015)Mrs. BeynonFfilm deledu2015DoctorsRose Blair"The Heart of England"2016StellaCarolSky 1cyfres 5The LevelTeresa DevlinITV6 pennod, rhan rheolaidd2017VeraSophia"Natural Selection"BangLaylaS4C8 pennod. Drama ddwyieithogKeeping FaithDelyth Lloyd8 pennod. Drama ddwyieithog2018Death in ParadiseMaya OpreyBBCCyfres 7, pennod 8Hold the SunsetMrs. Pool1 pennod : "Roger the Carer" (cyfres1, pennod 5)Doctor WhoEve Cicero1 pennod : "The Tsuranga Conundrum" (cyfres 11, pennod 5)The ABC MurdersCapstickCyfres fer, 3 pennod 

 Cyfeiriadau 

 Dolenni allanol 


Categori:Genedigaethau 1962
Categori:Pobl o Gymru o dras Jamaicaidd
Categori:Pobl o'r Fenni
Categori:Cymry Du
Categori:Cyn-fyfyrwyr Prifysgol Warwick
Categori:Merched yr 20fed ganrif o Gymru
Categori:Merched yr 21ain ganrif o Gymru